pythainlp/thai-wiki-dataset-v4 huggingface dataset:
เหตุการณ์แก๊สระเบิดที่อิ๋นชวัน พ.ศ. 2566

ณ วันที่ 21 มิถุนายน พ.ศ. 2566 เกิดเหตุแก๊สระเบิดในวันก่อนวันเทศกาลไหว้บ๊ะจ่างที่ภัตตาคารบาร์บีคิวฟู่หยาง  ที่เขตซิงชิ่ง อิ๋นชวัน เขตปกครองตนเองหนิงเซี่ยหุย ประเทศจีน ทำให้มีผู้เสียชีวิต 31 คน และบาดเจ็บ 7 คน 
เหตุระเบิดครั้งนี้เป็นเหตุการณ์ที่ร้ายแรงที่สุดในประเทศจีนนับตั้งแต่ พ.ศ. 2562 ที่มีเหตุระเบิดที่โรงงานเคมีในมณฑลเจียงซู ทำให้มีผู้เสียชีวิต 78 คน
การระเบิด.
สถานีวิทยุโทรทัศน์กลางแห่งประเทศจีน (ซีซีทีวี) รายงานว่า เหตุระเบิดเกิดขึ้นในเวลาประมาณ 20:40 นาฬิกาตามเวลาท้องถิ่นบนถนนที่มีผู้คนพลุกพล่าน หลังการรั่วของแก๊สปิโตรเลียมเหลวข้างในห้องครัวของภัตตาคาร เจ้าหน้าที่กำลังสืบสวนสาเหตุที่แท้จริงของการรั่ว
นักดับเพลิงหลายสิบคนเดินฝ่าเปลวเพลิงขณะที่ควันพลุ่งพล่านจากช่องเปิดขนาดใหญ่ด้านหน้าภัตตาคาร บนถนนเต็มไปด้วยเศษกระจกและเศษซากอื่น ๆ ทางกระทรวงการจัดการเหตุฉุกเฉินกล่าวว่าทางทระทรวงส่งเจ้าหน้าที่มากกว่า 100 นายและยานพาหนะ 20 คันจากหน่วยดับเพลิงและกู้ภัยไปยังที่เกิดเหตุ วิดีโอจากแพลตฟอร์มสื่อสังคม โต่วอิน แสดงผู้เผชิญเหตุคนแรกพร้อมบันไดพยายามเข้าถึงเหยื่อที่ติดอยู่บนชั้นสอง
ผู้บาดเจ็บและเสียชีวิต.
มีผู้เสียชีวิตจากแรงระเบิดอย่างน้อย 31 คน และบาดเจ็บอีก 7 คน ผู้บาดเจ็บและเสียชีวิตแบ่งเป็นนักเรียนชั้นมัธยมและคนเกษียณ ส่วนในบรรดาผู้เสียชีวิตหลายคนเสียชีวิตจากการสูดดมควัน
ผลที่ตามมา.
รัฐบาลเขตปกครองตนเองย้ายผู้อยู่อาศัย 64 ครัวเรือนจากย่านที่อยู่ติดกันไปยังโรงแรม
การสืบสวน.
สื่อท้องถิ่นรายงานว่า จากการสอบถามเบื้องต้นโดยหน่วยดับเพลิง มีพนักงานภัตตาคารได้กลิ่นแก๊สรั่วประมาณชั่วโมงเดียวก่อนเกิดระเบิด ต่อมา พนักงานคนนั้นตรวจพบวาล์วที่เสียหายบนถังแก๊สเหลว และอยู่ระหว่างการเปลี่ยนวาล์วเมื่อเกิดการระเบิด หลังเหตุระเบิด ตำรวจจับกุมคน 9 คน รวมทั้งเจ้าของภัตตาคาร ผู้ถือหุ้น และพนักงาน ส่วนทรัพย์สินทางการเงินของพวกเขาถูกสั่งอายัด
รอเบร์ต ฟิตซอ

รอเบร์ต ฟิตซอ (สื่อบางสำนักของไทยทับศัพท์เป็น รอเบิร์ต ฟิโก; ; 15 กันยายน พ.ศ. 2507 –) เป็นนักการเมืองชาวสโลวาเกียและดำรงตำแหน่งนายกรัฐมนตรีสโลวาเกียตั้งแต่ปี พ.ศ. 2566 ก่อนหน้านี้เขาเคยดำรงตำแหน่งนายกรัฐมนตรีมาแล้ว 2 สมัย คือปี พ.ศ. 2549 ถึง พ.ศ. 2553 และปี พ.ศ. 2555 ถึง พ.ศ. 2561 ตามลำดับ นับเป็นนายกรัฐมนตรีสโลวาเกียที่ดำรงตำแหน่งยาวนานที่สุดในประวัติศาสตร์ โดยดำรงตำแหน่งรวมกันทั้งสี่สมัยเป็นเวลา 12 ปี นอกจากนี้เขายังเป็นผู้ก่อตั้งและเป็นหัวหน้าพรรคสังคมนิยมประชาธิปไตยสโลวาเกีย เขาได้รับเลือกเป็นสมาชิกสภาผู้แทนราษฎรครั้งแรกในปี พ.ศ. 2535 ทั้งยังได้รับการแต่งตั้งให้เป็นหนึ่งในคณะผู้แทนของประเทศเชโกสโลวาเกียในสภายุโรป และได้ก้าวขึ้นเป็นนายกรัฐมนตรีครั้งแรกหลังจากการเลือกตั้งเมื่อปี พ.ศ. 2549 ทั้งนี้เขายังเคยเป็นผู้นำฝ่ายค้านตั้งแต่ปี พ.ศ. 2553 ถึง พ.ศ. 2555 รวมทั้งเคยรับสมัครตำแหน่งประธานาธิบดีเมื่อปี พ.ศ. 2554 แต่ไม่ได้รับการเลือกตั้ง
ในปี พ.ศ. 2561 เขาได้ลาออกจากตำแหน่งนายกรัฐมนตรีในขณะที่ดำรงตำแหน่งเป็นสมัยที่สามเนื่องจากปีเตอร์ เปเยกรีนี รองนายกรัฐมนตรีถูกตั้งข้อสงสัยว่ามีส่วนรู้เห็นในคดีฆาตกรรมยาน คูซัค ซึ่งเป็นนักข่าวอิสระ
เขามีอุดมการณ์ซ้ายจัด สนับสนุนแนวคิดประชานิยม และมีความสัมพันธ์อันแนบแน่นกับประเทศรัสเซีย โดยหลังจากที่เขาดำรงตำแหน่งนายกรัฐมนตรีเป็นสมัยที่สี่เมื่อปี พ.ศ. 2566 เขาได้ถอนตัวจากการสนับสนุนยูเครนในสงครามรัสเซีย-ยูเครน ยกเลิกองค์กรตรวจสอบการทุจริตทางการเมือง และจำกัดเสรีภาพสื่อ ส่งผลให้เกิดความไม่พอใจแก่ประชาชนจนเกิดการประท้วงครั้งใหญ่
ในวันที่ 15 พฤษภาคม พ.ศ. 2567 เขาถูกนำตัวส่งโรงพยาบาลเนื่องจากถูกลอบยิงขณะกำลังพูดคุยกับประชาชนที่ฮันด์โลบา โดยเขาถูกยิงถึง 5 นัดจนได้รับบาดเจ็บสาหัส
เลนี โรเบรโด

มาเรีย เลออนอร์ "เลนี" โรเบรโด (23 เมษายน พ.ศ. 2508 –) เป็นนักกฎหมายและนักการเมืองชาวฟิลิปปินส์ ดำรงตำแหน่งรองประธานาธิบดีของประเทศฟิลิปปินส์ ตั้งแต่ปี พ.ศ. 2559 จนถึง พ.ศ. 2565 ทั้งนี้เธอเคยดำรงตำแหน่งสมาชิกสภาผู้แทนราษฎรจากจังหวัดคามารีเนสซูร์ ระหว่างปี พ.ศ. 2553 จนถึงปี พ.ศ. 2559 ปัจจุบันเป็นนายกเทศมนตรีเมืองนากา
เธอชนะบองบอง มาร์กอสบุตรชายของอดีตประธานาธิบดีและเผด็จการเฟอร์ดินานด์ มาร์กอส ในการเลือกตั้งรองประธานาธิบดีเมื่อปี พ.ศ. 2556 ส่งผลให้เธอเป็นสตรีคนที่สองของฟิลิปปินส์ที่ดำรงตำแหน่งนี้ นอกจากนี้เธอยังดำรงตำแหน่งผู้นำฝ่ายค้านในรัฐบาลของโรดรีโก ดูแตร์เต 
ในระหว่างการดำรงตำแหน่งรองประธานาธิบดี เธอคือจุดเริ่มต้นของโครงการ "" ที่เน้นขจัดความยากจนและพัฒนาคุณภาพชีวิตของประชาชนทั้งด้านการศึกษา การสาธารณสุข และการพัฒนาชนบท รวมถึงสนับสนุนความเท่าเทียมทางเพศ ส่งผลให้เธอได้รับรางวัลด้านสิทธิมนุษยชนจากหลายองค์กรทั้งภายในประเทศและต่างประเทศ
ด้วยอุดมการณ์ทางการเมืองของเธอที่มีจุดยืนเสรีนิยม ทำให้เธอมีความขัดแย้งกับดูแตร์แตและวิพากษ์วิจารณ์การบริหารของดูแตร์แตในหลายโอกาส ทั้งการรับมือสถานการณ์โควิด 19ที่ผิดพลาด สงครามยาเสพติด การปราบปรามกลุ่มก่อความไม่สงบ และเธอยังเป็นแกนนำคนสำคัญที่คัดค้านการทำพิธีศพของอดีตประธานาธิบดีเฟอร์ดินานด์ มาร์กอสในสุสานวีรชน ส่งผลให้เธอถูกจับกุมในปี พ.ศ. 2563 รวมทั้งยังถูกเป็นเป้าโจมตีของผู้เห็นต่างทางการเมืองจากเธอทางสื่อสังคมออนไลน์อย่างต่อเนื่อง
เธอเคยวิพากษ์วิจารณ์รัฐบาลจีนจากการที่จีนรุกล้ำพื้นที่ในทะเลจีนใต้ด้วยการตั้งขีปนาวุธ ซึ่งเป็นการละเมิดคำตัดสินของศาลอนุญาโตตุลาการถาวรว่าด้วยเรื่องข้อพิพาทดินแดนในทะเลจีนใต้ ซึ่งขัดแย้งกับนโยบายทางการทูตของดูแตร์เตที่ค่อนข้างเป็นมิตรกับประเทศจีนมากกว่า
ในปี พ.ศ. 2565 เธอประกาศลงสมัครประธานาธิบดีโดยจับคู่กับฟรานซิส ปางงิลินัน อดีตวุฒิสมาชิกของฟิลิปปินส์ที่ลงสมัครรองประธานาธิบดี แต่เธอได้พ่ายแพ้ให้กับบองบองซึ่งชนะเธอด้วยคะแนนที่ถล่มทลาย
ผ้าแพรทำด้วยไหม

ผ้าแพรทำด้วยไหม เป็นผ้าชนิดหนึ่งที่มีซี่โครงแบน มักทำด้วยผ้าไหม มีเนื้อสัมผัสที่นุ่มกว่าผ้ากรอสเกรนโดยมีเชือกหรือโครงที่หนักกว่าและกว้างกว่า เส้นด้ายพุ่งจะหนักกว่าเส้นด้ายยืน และผลิตด้วยการทอธรรมดา ได้รับความนิยมในศตวรรษที่ 19
วัสดุในการทำ.
ผ้าแพรทำด้วยไหม ทำจากผ้าไหม เป็นหลัก นอกจากนี้ยังทำจากผ้าฝ้ายและขนสัตว์ต่าง ๆ อีกด้วย ผ้าแพรทำด้วยไหมประเทศฝรั่งเศสมีชื่อเรียกว่า "Faille Francaise" และมีผ้ากรอสเกรนที่คล้ายกันเป็นผ้าที่มีเนื้อแน่น แข็ง ทอแบบแน่นหนาโดยเป็นผ้ามีสาย เส้นจะหนักกว่าและมีเส้นใกล้กว่าผ้าปอปลินมากกว่าผ้าแพรทำด้วยไหม
รูปแบบต่างๆ.
ผ้าแพรทำด้วยไหมมีเอกลักษณ์เฉพาะส่วนโครงที่โดดเด่น และผลิตขึ้นโดยใช้เส้นด้ายเส้นใยละเอียดในเส้นยืนและเส้นด้ายปั่นหนักในไส้ โดยทั่วไปแล้วเป็นผ้าที่มีน้ำหนักมาก แม้ว่าผ้าเฟลล์จะมีน้ำหนักเบากว่าหรือที่เรียกว่าเนื้อเยื่อเฟลล์ หรือ ผ้าทิชชู่ก็ตาม
การใช้.
ผ้าแพรทำด้วยไหมเป็นผ้าที่มีความมันเงาน้อยกว่าแต่ทิ้งตัวได้ดีกว่าและให้ความรู้สึกเมื่อเปรียบเทียบกับผ้าชนิดเดียวกันอย่าง Grosgrain จะถูกใช้ในเดรสสตรี ชุดสูท และโค้ตสปริง ผ้าแพรทำด้วยไหมครั้งหนึ่งได้รับการยอมรับว่าเป็นผ้าที่เป็นเครื่องหมายการค้า และใช้กันอย่างแพร่หลายในการสร้างเสื้อเบลาส์
ปีต๋อง

ปีต๋อง (มีบทบาทในปี ค.ศ. 240) หรือชื่อในภาษาจีนกลางว่า หมีตาง  เป็นผู้นำชนเผ่าเกี๋ยง (羌 "เชียง") ในยุคสามก๊กของจีน 
ประวัติ.
ในปี ค.ศ. 240 เกียงอุยขุนพลของรัฐจ๊กก๊กนำทัพจ๊กก๊กเข้าโจมตีเมืองหลงเส (隴西郡 "หล่งซีจฺวิ้น") ซึ่งอยู่ในอาณาเขตของรัฐวุยก๊ก ปีต๋องผู้นำชนเผ่าเกี๋ยงตอบรับคำขอของเกียงอุย ส่งกองกำกังมาช่วยรบกับวุยก๊ก แต่กองกำลังเผ่าเกี๋ยงของปีต๋องถูกกุยห้วยขุนพลวุยก๊กเอาชนะได้
ในนิยาย"สามก๊ก".
ปีต๋องปรากฏเป็นตัวละครในนิยายอิงประวัติศาสตร์เรื่อง"สามก๊ก"ในศตวรรษที่ 14 ซึ่งเล่าเรื่องเหตุการณ์ก่อนและระหว่างยุคสามก๊ก ในตอนที่ 109 ปีต๋องเป็นอ๋อง (王 "หวาง") ของชนเผ่าเกี๋ยง ในช่วงที่เกียงอุยยกทัพบุกขึ้นเหนือ ปีต๋องได้นำกำลังพลหลายหมื่นนายไปช่วยสนับสนุนทัพจ๊กก๊ก ต้านท่ายขุนพลวุยก๊กแสร้งทำเป็นยอมจำนนต่อปีต๋อง และลวงโงโหเสียวกั้วขุนพลของปีต๋องให้ยกไปปล้นค่ายวุยก๊ก ทัพชาวเกี๋ยงต้องกลพ่ายแพ้ให้กับทัพวุยก๊ก ปีต๋องถูกกุยห้วยจับตัวได้จึงยอมจำนนต่อวุยก๊ก จากนั้นกุยห้วยจึงให้ปีต๋องนำกองทัพชาวเกี๋ยงที่มีทหารวุยก๊กเข้าปะปนถอยกลับไปค่ายใหญ่ของจ๊กก๊ก เกียงอุยไม่รู้ว่าปีต๋องยอมจำนนต่อวุยก๊กแล้วจึงออกไปต้อนรับ ทหารวุยก๊กฉวยโอกาสนี้เข้าตีค่ายจ๊กก๊กอย่างฉับพลันไม่ให้ทันตั้งตัว
โงโหเสียวกั้ว

โงโหเสียวกั้ว มีชื่อในภาษาจีนกลางว่า เอ๋อเหอเชาเกอ  เป็นตัวละครแม่ทัพชนเผ่าเกี๋ยง (羌 "เชียง") ที่ปรากฏในนิยายอิงประวัติศาสตร์เรื่อง"สามก๊ก"ในศตวรรษที่ 14 ในบันทึกประวัติศาสตร์อย่างเป็นทางการบันทึกเป็นบุคคล 2 คนแยกกันคือโงโหและเสียวกั้ว ใน"สามก๊ก ฉบับเจ้าพระยาพระคลัง (หน)" ซึ่งเป็นนิยาย"สามก๊ก"ที่แปลเป็นภาษาไทยเรียกแยกเป็นโงโหและเสียวกั้ว 2 คนเช่นกัน
ในนิยาย"สามก๊ก".
ในช่วงที่เกียงอุยขุนพลของรัฐจ๊กก๊กยกทัพบุกขึ้นเหนือ เกียงอุยได้เชิญชวนปีต๋องผู้เป็นอ๋อง (王 "หวาง") ของชนเผ่าเกี๋ยงให้ส่งกำลังมาหนุนช่วยในการเข้าโจมตีทัพของรัฐวุยก๊ก ปีต๋องจึงให้โงโหเสียวกั้วนำกำลังพลห้าหมื่นนายยกไปเข้าตีทัพวุยก๊ก ต้านท่ายขุนพลวุยก๊กแสร้งทำเป็นยอมจำนนต่อปีต๋อง และลวงโงโหเสียวกั้วให้ยกไปปล้นค่ายวุยก๊ก โงโหเสียวกั้วต้องกลถูกกุยห้วยและต้านท่ายนำกำลังมาล้อมไว้ไม่สามารถหนีได้ โงโหเสียวกั้วจึงฆ่าตัวตาย
ประวัติแยกสองคนตามบันทึกประวัติศาสตร์.
โงโห.
โงโห มีชื่อในภาษาจีนกลางว่า เอ้อเหอ  หรือ เอ๋อเหอ  เป็นผู้นำชนเผ่าเกี๋ยงในเขตเมืองหลงเส (隴西 "หล่งซี"; ปัจจุบันอยู่บริเวณนครติ้งซี มณฑลกานซู่), ลำอั๋น (南安 "หนานอาน"; ปัจจุบันอยู่บริเวณอำเภออู่ชาน มณฑลกานซู่), กิมเสีย (金城 "จินเฉิง"; ปัจจุบันอยู่บริเวณนครหลานโจว มณฑลกานซู่), เสเป๋ง (西平 "ซีผิง"; ปัจจุบันอยู่บริเวณนครซีนิง มณฑลชิงไห่) และเมืองอื่น ๆ ในยุคสามก๊กของจีน 
ในปี ค.ศ. 247 โงโห, เสียวกั้ว, ฝาถง (伐同), เอ๋อเจอไซ (蛾遮塞) และคนอื่น ๆ ก่อกบฏต่อรัฐวุยก๊ก เข้าโจมตีหลายเมืองและหลายอำเภอในพื้นที่ และติดต่อกับเกียงอุยขุนพลรัฐจ๊กก๊กให้ยกมาร่วมกันเข้าตีวุยก๊ก
ราชสำนักวุยก๊กมีคำสั่งให้แฮหัวป๋านำกองกำลังไปรักษาการณ์ที่ด้านข้าง เมื่อกุยห้วยนำกองทัพมายังเต๊กโตเสีย (狄道 "ตี๋เต้า"; อยู่บริเวณอำเภอหลินเถา มณฑลกานซู่ในปัจจุบัน) ที่ปรึกษาของกุยห้วยแนะนำว่าควรเข้าโจมตีอำเภอโปยสิว (枹罕縣 "ฝูห่านเซี่ยน"; ปัจจุบันอยู่ในอำเภอหลินเซี่ย มณฑลกานซู่) และสยบเผ่าเกี๋ยงก่อนที่จะจัดการกับทัพจ๊กก๊กที่รุกเข้ามา กุยห้วยคาดการณ์ว่าเกียงอุยจะโจมตีที่ตั้งของแฮหัวป๋า จึงมุ่งลงใต้ไปเสริมกำลังให้แฮหัวป๋า เกียงอุยเข้าโจมตีแฮหัวป๋าที่ฝั่งตะวันตกของแม่น้ำเจ้าซุย (洮水 "เถาฉุ่ย") ตามที่กุยห้วยคาดไว้ แต่เกียงอุยก็ต้องล่าถอยเมื่อกุยห้วยนำกำลังเสริมมาถึง จากนั้นกุยห้วยจึงยกเข้าโจมตีกบฏเผ่าเกี๋ยง สังหารโงโหและเสียวกั้ว และบีบให้ทัพตระกูลชนเผ่าเกี๋ยงหลายพันนายยอมจำนน
เสียวกั้ว.
เสียวกั้ว มีชื่อในภาษาจีนกลางว่า เชาเกอ  เป็นผู้นำชนเผ่าเกี๋ยงในเขตเมืองหลงเส, ลำอั๋น, กิมเสีย, เสเป๋งและเมืองอื่น ๆ ในยุคสามก๊กของจีน เสียวกั้วนำทัพเข้ารบกับทัพวุยก๊กในช่วงเวลาเดียวกันกับโงโหคือปี ค.ศ. 247 เสียวกั้วถูกทัพของกุยห้วยโจมตีแตกพ่าย ตัวเสียวกั้วกับโงโหก็ถูกสังหาร 
บันทึกประวัติศาสตร์อย่างเป็นทางการไม่ได้บันทึการมีส่วนร่วมของต้านท่ายในยุทธการนี้ ส่วนปีต๋องร่วมสนับสนุนจ๊กก๊กรบกับวุยก๊กเมื่อก่อนหน้านี้ในปี ค.ศ. 240
กิตติศักดิ์ สายน้ำทิพย์

กิตติศักดิ์ สายน้ำทิพย์ (23 พฤศจิกายน พ.ศ. 2506 –) เป็นโปรดิวเซอร์และนักเรียบเรียงเสียงประสานเพลงลูกทุ่งชาวไทย โดยเรียบเรียงเพลงให้กับศิลปินเพลงลูกทุ่งมาตั้งแต่ปี พ.ศ. 2531 รวมทั้งยังเป็นผู้ก่อตั้งและประธานชมรมคนรักลูกทุ่ง
ประวัติ.
กิตติศักดิ์มีชื่อเล่นว่า หมู เกิดเมื่อวันเสาร์ที่ 23 พฤศจิกายน พ.ศ. 2506 ที่อำเภอปากพนัง จังหวัดนครศรีธรรมราช เขาสนใจด้านดนตรีมาตั้งแต่ยังเด็กโดยเคยเข้าร่วมกับชมรมดนตรีโรงเรียนสมัยที่เขาศึกษาอยู่ชั้นมัธยมต้น ต่อมาเข้าสู่กรุงเทพมหานครจากคำชักชวนของน้าเขย และได้เข้าศึกษาที่วิทยาลัยเทคโนโลยีช่างฝีมือปัญจวิทยา แต่เรียนไม่จบเนื่องจากมีใจรักในสายดนตรีมากกว่าจากการที่เขาได้ฝึกเล่นอิเล็กโทนที่สยามกลการ แต่ต่อมาเขาได้เข้าศึกษาในระบบอีกครั้งที่โรงเรียนเซนต์จอห์น
เส้นทางดนตรี.
เขาเริ่มอาชีพนักดนตรีที่ปาลาติโน ในจุดนั้นทำให้เขารู้จักกับคนในวงการเพลงลูกทุ่งหลายท่าน ทั้งยังเคยเล่นดนตรีให้กับสถานบันเทิงในพื้นที่จังหวัดนครศรีธรรมราชและจังหวัดตรัง ต่อมาเขาเริ่มอาชีพนักเรียบเรียงเพลงในปี พ.ศ. 2531 โดยเรียบเรียงดนตรีให้เอกชัย ศรีวิชัย เป็นคนแรก จากชุด "วันนี้พี่ขอ" แต่ยังคงทำงานเป็นนักดนตรีกลางคืนควบคู่กันไป
ในปี พ.ศ. 2535 เขาได้ทำหน้าที่เรียบเรียงดนตรีในอัลบั้ม "ยิ่งยงมาแล้ว" ของยิ่งยง ยอดบัวงาม ซึ่งมีเพลงดังคือ "สมศรี 1992" ที่สร้างชื่อเสียงให้กับยิ่งยงและทำให้วงการเพลงลูกทุ่งที่ซบเซากลับมาได้รับความนิยมอีกครั้ง นับแต่นั้นมาทำให้เขาต้องยุติอาชีพนักดนตรีกลางคืนอย่างถาวร และเป็นนักเรียบเรียงดนตรีเพลงลูกทุ่งอย่างเต็มตัว ซึ่งมีศิลปินลูกทุ่งจำนวนมากที่ได้ร่วมงานกับเขา อาทิ สันติ ดวงสว่าง เสรี รุ่งสว่าง เพลิน พรหมแดน ลูกแพร-ไหมไทย ยุ้ย ญาติเยอะ เกษม คมสันต์ ดาวใต้ ปลายพระยา ดำรง วงศ์ทอง จักรพันธ์ ครบุรีธีรโชติ อาภาพร นครสวรรค์ มนต์สิทธิ์ คำสร้อย หนู มิเตอร์ สลักจิต ดวงจันทร์ เป็นต้น
ในปี พ.ศ. 2559 เขามีส่วนในการเรียบเรียงเพลง "ฟ้าร้องไห้" ซึ่งจัดทำขึ้นเพื่อถวายความอาลัยแก่พระบาทสมเด็จพระมหาภูมิพลอดุลยเดชมหาราช บรมนาถบพิตร อันเป็นผลงานการประพันธ์ของชลธี ธารทอง และในปี พ.ศ. 2561 เขาได้ทำหน้าที่เรียบเรียงดนตรีให้กับยืนยง โอภากุล ในชุด "รักสายัณห์น้อยๆ แต่ให้นานๆ" และ "เทวดาเพลง" ซึ่งเป็นการนำเพลงของสายัณห์ สัญญาและเพลงที่ประพันธ์คำร้องโดยชลธี ธารทองมาขับร้องใหม่
ชีวิตส่วนตัว.
เขาเคยถือหุ้นของบริษัท บีบี โปรโมชั่น จำกัด และเปิดร้านอาหาร "ตำนาบ้านเพลงเก่า" อยู่ที่จังหวัดนนทบุรี
แชลี

แชลี  เป็นผ้าทอน้ำหนักเบา เดิมเป็นผ้าไหมผสมขนสัตว์ ซึ่งสามารถทำจากเส้นใยเดี่ยวได้ เช่น ผ้าฝ้าย ผ้าไหม หรือขนสัตว์ หรือจากผ้าที่มนุษย์สร้างขึ้น เช่น เรยอน ผลิตครั้งแรกใน เมืองนอริช ประเทศอังกฤษ ประมาณปี ค.ศ. 1832 โดยได้รับการออกแบบให้เป็นวัสดุบางและอ่อนนุ่มคล้ายกับ เครปนอริช แต่มีพื้นผิวด้านมากกว่ามันเงา และยืดหยุ่นได้มากกว่า ผ้านี้ได้รับการส่งออกไปยังประเทศออสเตรเลียในปี ค.ศ. 1833 การทำแชลี สามารถทอลวดลายหรือพิมพ์ได้ การออกแบบนิยมออกแบบเป็นลายดอกไม้ ลายลูกน้ำ หรือเรขาคณิต โดยอิงจากลวดลายผ้าไหมของประเทศฝรั่งเศส 
คำนี้มาจากคำภาษาแองโกล-อินเดียว่า "Shalee" ซึ่งแปลว่า "นุ่มนวล" แหล่งข้อมูลอย่างน้อยแหล่งหนึ่งเสนอว่าคำนี้เป็นภาษา American Indian
ฟ็อคเคอ-วุล์ฟ เทอา 152

ฟ็อคเคอ-วุล์ฟ เทอา 152  เป็นเครื่องบินขับไล่-สกัดกั้นของเยอรมันในสมัยสงครามโลกครั้งที่สอง ออกแบบโดยควร์ท ทังค์ และผลิตโดยฟ็อคเคอ-วุล์ฟ เทอา 152 เป็นเครื่องบินที่พัฒนาต่อยอดมาจากฟ็อคเคอ-วุล์ฟ เอ็ฟเว 190 ถูกออกแบบมาให้มีอย่างน้อย 3 รุ่นได้แก่ เทอา 152เอช โฮเอินท์เยเกอร์ ใช้สำหรับทำการรบในระดับความสูงที่สูงมาก เทอา 52ซี ออกแบบมาสำหรับปฏิบัติการในระดับความสูงปานกลางและโจมตีภาคพื้นดิน ใช้เครื่องยนต์ไดม์เลอร์-เบนซ์ ดีบี 603 พร้อมปีกขนาดเล็ก และเทอา 152อี เครื่องบินขับไล่และลาดตระเวน ผสมผสานเครื่องยนต์ของรุ่น เอช เข้ากับปีกของรุ่น ซี ซึ่ง เทอา 152เอช ลำแรกเข้าประจำการกับลุฟท์วัฟเฟอในเดือนมกราคม ค.ศ. 1945 โดย เทอา 152 ผลิตช้าเกินไปและมีจำนวนไม่เพียงพอที่จะมีบทบาทสำคัญในสงคราม
การพัฒนา.
เอ็ฟเว 190.
เครื่องยนต์ BMW 801 ของ เอ็ฟเว 190 เดิมออกแบบมาสำหรับเครื่องบินทิ้งระเบิดและเครื่องบินขนส่งที่บินที่ระดับความสูงปานกลางในช่วง 15,000–20,000 ฟุต (4,600–6,100 ม.)
การออกแบบ.
เดิมทีควร์ท ทังค์ได้ออกแบบ เทอา 152 โดยใช้เครื่องยนต์ไดม์เลอร์-เบนซ์ ดีบี 603 ความจุ 44.52 ลิตร เนื่องจากให้สมรรถนะในระดับความสูงที่ดีกว่าและยังมีศักยภาพในการพัฒนาที่มากขึ้นอีกด้วย ดีบี 603 ถูกใช้ใน เอ็ฟเว 190ซี ต้นแบบ แต่มีปัญหามากมาย และเจ้าหน้าที่อาร์เอ็มเอถือว่ายากเกินไปที่จะติดตั้งใน เทอา 152 ด้วยเหตุนี้ ทังค์ จึงมุ่งความสนใจไปที่ 213อี ซึ่งเป็นเครื่องยนต์ เทอา 152เอช เขายืนยันว่าจะเก็บ ดีบี 603 ไว้สำหรับรุ่น เทอา 152ซี และเป็นทางเลือกสำหรับเวอร์ชันหลังๆ ของ เทอา 152เอช
ในปี ค.ศ. 1944 กระทรวงการบินของเยอรมนี ตัดสินใจว่าชื่อเครื่องบินรบใหม่จะต้องมีชื่อของหัวหน้าผู้ออกแบบด้วย การออกแบบเครื่องบินจึงใช้คำนำหน้าว่า เทอา
ประวัติการปฏิบัติการ.
ภายในเดือนตุลาคม ค.ศ. 1944 ในช่วงท้ายของสงคราม เจ้าหน้าที่อาร์เอ็มเอได้ตระหนักถึงความเร่งด่วนในการผลักดัน ฟ็อคเคอ-วุล์ฟ ให้ผลิต เทอา 152 อย่างรวดเร็ว เป็นผลให้มีเครื่องต้นแบบ เทอา 152 หลายลำตกในช่วงแรกของโปรแกรมทดสอบ โดยพบว่าระบบที่สำคัญยังขาดการควบคุมคุณภาพที่เพียงพอ
เจ้าคุณพี่กับอีนางคำดวง

เจ้าคุณพี่กับอีนางคำดวง เป็นละครโทรทัศน์แนวพีเรียด โรแมนติก ตลก จากการกำกับของวรวิทย์ ศรีสุภาพ ที่เป็นผู้จัดละครเรื่องนี้ด้วย นำแสดงโดยราณี แคมเปน และจิรายุ ตั้งศรีสุข ละครเรื่องนี้นับเป็นละครเรื่องแรกของ เจมส์ จิรายุ และเบลล่า ราณี ในรอบ 6 ปีที่ได้กลับมาแสดงละครร่วมกันนับตั้งแต่ละครเรื่องกรงกรรม เมื่อปี 2562
เรื่องย่อ.
"เจ้าคุณพี่กับอีนางคำดวง" ย้อนไปต้นรัชกาลที่ 5 บอกเล่าเรื่องราวของ อีนางคำดวง (ราณี แคมเปน) หญิงสาวที่ต้องมาเป็นนายฮ้อยหรือผู้นำขบวนควายไปขายแทนพ่อที่ล้มป่วย ซึ่งมีเหตุให้ต้องกลายเป็นเมียปลอม ๆ เพื่อช่วยเหลือ ขุนเอกอิทธิฤทธิ์ (จิรายุ ตั้งศรีสุข) ขุนนางหนุ่ม บุตรชายของพระยาจำรุณ เจ้าเมืองทุ่งใหญ่ในการติดต่อซื้อขายปืนจากพวกฝรั่ง
งานสร้าง.
ละครเรื่องเจ้าคุณพี่กับอีนางคำดวงได้ทำการฟิตติ้งหรือลองเสื้อผ้าของนักแสดงแล้วเมื่อกลางเดือนเมษายน 2567 โดยได้จัดพิธีบวงสรวงและเริ่มต้นถ่ายทำ Q1 ณ สตูดิโอหนองแขม เมื่อวันอังคารที่ 11 มิถุนายน 2567
โพรงกระต่ายวิกิ

โพรงกระต่ายวิกิ  หรือ หลุมดำวิกิ  เป็นเส้นทางการเรียนรู้ที่ผู้อ่านเดินทางด้วยการนำทางจากหัวข้อหนึ่งไปยังอีกหัวข้อหนึ่งขณะค้นหาในวิกิพีเดียและวิกิอื่น อุปมาของโพรงกระต่ายมาจากวรรณกรรม "อลิซในแดนมหัศจรรย์" ใน ค.ศ. 1865 โดยลูอิส แคร์รอล ที่อลิซเริ่มต้นการผจญภัยด้วยการตามกระต่ายขาวเข้าไปในโพรง ส่วนอุปมาหลุมดำมาจากแนวคิดที่ว่า ผู้อ่านถูกดึงดูดเข้าไปในหลุมอย่างรุนแรงโดยที่พวกเขาหนีออกไปไม่ได้
หลังเรียนรู้หรือศึกษานอกวิกิพีเดีย ผู้คนจำนวนมากเข้าไปที่สารานุกรมออนไลน์เพื่อรับข้อมูลเพิ่มเติมเกี่ยวกับสิ่งที่ดู จากนั้นจึงไปยังหัวข้อที่ห่างออกจากจุดเริ่มต้นเรื่อย ๆ ภาพยนตร์ที่อิงจากบุคคลหรือเหตุการณ์ตามประวัติศาสตร์มักกระตุ้นผู้ชมให้สำรวจไปในโพรงกระต่ายวิกิ
การแสดงภาพข้อมูลแสดงให้เห็นถึงความสัมพันธ์ระหว่างบทความวิกิพีเดียที่แสดงให้เห็นเส้นทางที่ผู้อ่านสามารถใช้นำทางจากหัวข้อหนึ่งไปอีกหัวข้อหนึ่ง มูลนิธิวิกิมีเดียเผยแพร่งานวิจัยเกี่ยวกับวิธีที่ผู้อ่านเข้าสู่โพรงกระต่าย พฤติกรรมการสืบค้นโพรงกระต่ายเกิดในวิกิพีเดียหลายภาษา
ผู้ใช้วิกิพีเดียแบ่งปันประสบการณ์โพรงกระต่ายว่าเป็นส่วนหนึ่งของการเฉลิมฉลองวิกิพีเดีย และในสื่อสังคม ผู้คนบางส่วนเข้าไปในวิกิพีเดียเพื่อความสนุกในการหาโพรงกระต่าย การสำรวจโพรงกระต่ายสามารถเป็นส่วนหนึ่งของวิกิเรสซิง
เขตวากาบะ

เขตวากาบะ  เป็นหนึ่งในหกเขตของนครชิบะในจังหวัดชิบะ ประเทศญี่ปุ่น ณ วันที่ 1 เมษายน ค.ศ. 2024 เขตนี้มีจำนวนประชากรประมาณ 144,855 คน มีความหนาแน่นของประชากร 1,721 คนต่อตารางกิโลเมตร มีขนาดพื้นที่ทั้งสิ้น 
ภูมิศาสตร์.
เขตวากาบะตั้งอยู่บนพื้นที่ตอนใน ทางตะวันออกของนครชิบะ
ประวัติศาสตร์.
หลังการฟื้นฟูเมจิ พื้นที่ที่เป็นเขตวากาบะในปัจจุบันถูกแบ่งออกเป็นหลายหมู่บ้านเมื่อวันที่ 1 เมษายน ค.ศ. 1889 ได้แก่ หมู่บ้านสึงะ มิยาโกะ ชิชิโระ ชิราอิ และซาราชินะ หมู่บ้านเหล่านี้ขึ้นกับอำเภอชิบะ เมื่อวันที่ 11 กุมภาพันธ์ ค.ศ. 1935 หมู่บ้านสึงะและมิยากะได้ถูกผนวกรวมเข้ากับนครชิบะ ตามด้วยหมู่บ้านชิชิโระเมื่อวันที่ 11 กุมภาพันธ์ ค.ศ. 1944 เมื่อวันที่ 31 มีนาคม ค.ศ. 1955 หมู่บ้านชิราอิและซาราชินะได้ควบรวมกันเพื่อจัดตั้งเป็นเมืองอิซูมิ ซึ่งต่อมาก็ถูกผนวกรวมเข้ากับนครชิบะเมื่อ 10 เมษายน ค.ศ. 1963
ด้วยการที่นครชิบะได้รับการยกฐานะเป็นนครใหญ่ที่รัฐกำหนด ทำให้นครชิบะมีอำนาจในการบริหารมากขึ้นซึ่งได้รับจากจังหวัดชิบะและรัฐบาลกลาง เขตวากาบะจึงจัดตั้งขึ้นในวันที่ 1 เมษายน ค.ศ. 1992 ในฐานะเขตหนึ่งของนครชิบะ
เศรษฐกิจ.
เขตวากาบะเป็นศูนย์กลางการค้าของภูมิภาคและเป็นชุมชนที่อยู่อาศัยของผู้ที่ทำงานในใจกลางเมืองชิบะและโตเกียว
การศึกษา.
โรงเรียน.
โรงเรียนของรัฐในเขตวากาบะทั้งระดับประถมศึกษา และมัธยมศึกษาตอนต้น จะอยู่ในสังกัดคณะกรรมการการศึกษาเทศบาลนครชิบะ 
โรงเรียนมัธยมศึกษาตอนต้นของเทศบาลนครชิบะ
<templatestyles src="Div col/styles.css"/>
โรงเรียนประถมศึกษาของเทศบาลนครชิบะ
<templatestyles src="Div col/styles.css"/>
ครอบครัวเหนือธรรมชาติ

ครอบครัวเหนือธรรมชาติ(เกาหลี: ) เป็นซีรีส์ทางโทรทัศน์ของเกาหลีใต้ นำแสดงโดย ชัง กี-ยง, ชอน อู-ฮี, โก ดู-ซิม และคลอเดีย คิม ออกอากาศตอนแรกทางช่องเจทีบีซี ในวันที่ 4 พฤษภาคม 2024 และออกอากาศทุกวันเสาร์และวันอาทิตย์ เวลา 22:30 น. (เวลามาตรฐานเกาหลี) สตรีมมิ่ง บน เน็ตฟลิกซ์ ในบางภูมิภาค 
เรื่องย่อ.
บอกเล่าเรื่องราวของ บ๊กกวีจู (จาง กี-ยง) และครอบครัวของเขา ครอบครัวที่มีพลังพิเศษสูญเสียความสามารถเนื่องจาก และไม่เข้ากับสังคมสมัยใหม่ ชีวิตของพวกเขาเปลี่ยนไปหลังจากที่ได้สานสัมพันธ์กับโดดาเฮ (ชอน อู-ฮี)
แจ็ก อัลเบิร์ตสัน

แฮโรลด์ "แจ็ก" อัลเบิร์ตสัน (16 มิถุนายน ค.ศ. 1907 – 25 พฤศจิกายน ค.ศ. 1981) เป็นนักแสดง นักแสดงตลก นักเต้น และนักร้องชาวอเมริกัน ผู้เคยแสดงในลักษณะโวเดอวีล อัลเบิร์ตสันได้รับรางวัลมากมายตลอดอาชีพการแสดงของเขา ซึ่งรวมถึงรางวัลโทนี รางวัลออสการ์ และรางวัลเอมมี ทำให้เขาเป็นหนึ่งในนักแสดงเพียงไม่กี่คนที่ได้รับ "สามมงกุฎแห่งการแสดง"
การแสดงเป็นจอห์น เคลียร์ลี ในละครเวทีเรื่อง "เดอะซับเจกต์วอสโรส์" เมื่อปี 1964 และภาพยนตร์ฉบับดัดแปลงเมื่อปี 1969 ทำให้เขาได้รับรางวัลโทนี และรางวัลออสการ์ สาขานักแสดงสมทบชายยอดเยี่ยม ส่งผลให้เขากลายเป็นหนึ่งในสิบเอ็ดนักแสดงที่ได้รับรางวัลทั้งสองจากบทบาทเดียวกัน นอกจากนี้ เขายังแสดงเป็นคุณปู่โจ ในภาพยนตร์เรื่อง "วิลลี่ วองก้ากับโรงงานช็อกโกแล็ต" (1971), แมนนี โรเซน ในภาพยนตร์เรื่อง "เรือนรก" (1972) และเอ็ด บราวน์ ในละครซิตคอมเรื่อง "ชิโกแอนด์เดอะแมน" (1974–1978) ซึ่งทำให้เขาได้รับรางวัลเอมมี สำหรับการมีส่วนร่วมของเขาในอุตสาหกรรมโทรทัศน์ อัลเบิร์ตสันมีดวงดาวอยู่ในฮอลลีวูดวอล์กออฟเฟมเมื่อปี 1977 อยู่ที่ 6253 ฮอลลีวูดบูเลวาร์ด
อัลเบิร์ตสันเสียชีวิตเมื่อวันที่ 25 พฤศจิกายน 1981 ด้วยโรคมะเร็งลำไส้ใหญ่
วอลเลย์บอลหญิงแชลเลนเจอร์คัพ 2024

วอลเลย์บอลหญิงแชลเลนเจอร์คัพ 2024  จะเป็นการแข่งขันครั้งที่ 5 และครั้งสุดท้ายของวอลเลย์บอลหญิงแชลเลนเจอร์คัพ ซึ่งเป็นการแข่งขันวอลเลย์บอลหญิงระหว่างประเทศ จำนวน 8 ทีม โดยการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่มะนิลา ประเทศฟิลิปปินส์ ระหว่างวันที่ 4–7 กรกฎาคม ค.ศ. 2024
รูปแบบการแข่งขัน.
การแข่งขันในครั้งนี้จะแข่งขันรูปแบบแพ้คัดออก (รอบก่อนรองชนะเลิศ, รอบรองชนะเลิศ, รอบชิงชนะเลิศ) ซึ่งประเทศเจ้าภาพ (ฟิลิปปินส์) จะพบกับทีมที่มีอันดับโลกต่ำสุดในรอบก่อนรองชนะเลิศ ส่วนที่เหลืออีกหกทีมจะอยู่ในอันดับที่สองถึงเจ็ดจากการจัดอันดับโลกเอฟไอวีบี ณ วันที่ 17 มิถุนายน 2024 ตัวเลขในวงเล็บเป็นอันดับโลก ยกเว้นเจ้าภาพ
อันดับการแข่งขัน.
<templatestyles src="Col-begin/styles.css"/>
วอลเลย์บอลชายแชลเลนเจอร์คัพ 2024

วอลเลย์บอลชายแชลเลนเจอร์คัพ 2024  จะเป็นการแข่งขันครั้งที่ 5 และครั้งสุดท้ายของวอลเลย์บอลชายแชลเลนเจอร์คัพ ซึ่งเป็นการแข่งขันวอลเลย์บอลชายระหว่างประเทศ จำนวน 8 ทีม โดยการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่สนามกีฬาสวนกีฬาโอลิมปิกหลินอี๋ ในเมืองหลินอี๋ ประเทศจีน ระหว่างวันที่ 4–7 กรกฎาคม ค.ศ. 2024
รูปแบบการแข่งขัน.
การแข่งขันในครั้งนี้จะแข่งขันรูปแบบแพ้คัดออก (รอบก่อนรองชนะเลิศ, รอบรองชนะเลิศ, รอบชิงชนะเลิศ) ซึ่งประเทศเจ้าภาพ (จีน) จะพบกับทีมที่มีอันดับโลกต่ำสุดในรอบก่อนรองชนะเลิศ ส่วนที่เหลืออีกหกทีมจะอยู่ในอันดับที่สองถึงเจ็ดจากการจัดอันดับโลกเอฟไอวีบี ณ วันที่ 17 มิถุนายน 2024 ตัวเลขในวงเล็บเป็นอันดับโลก ยกเว้นเจ้าภาพ
อันดับการแข่งขัน.
<templatestyles src="Col-begin/styles.css"/>
ซูเปอร์มารีน ซีไฟร์

ซูเปอร์มารีน ซีไฟร์  เป็นรุ่นที่ดัดแปลงมาจากซูเปอร์มารีน สปิตไฟร์ ซึ่งได้รับการดัดแปลงให้สามารถขึ้นบินและลงจอดบนเรือบรรทุกเครื่องบินได้ ชื่อ ซีไฟร์ มาจากคำย่อของชื่อที่ยาวกว่าคือ ซีสปิตไฟร์
รุ่นของ ซูเปอร์มารีน สปิตไฟร์ ที่สามารถใช้บนเรือบรรทุกเครื่องบิน ได้รับการเสนอโดยกองทัพเรือในเดือนพฤษภาคม ค.ศ. 1938
ตั้งแต่ปี ค.ศ. 1942 เป็นต้นมา มีการสั่งซื้อโครงสร้างของซีไฟร์เพิ่มเติม รวมถึงซีไฟร์ เอฟ Mk.III ที่ได้เข้าประจำการเป็นครั้งแรก สิ่งนี้นำไปสู่การใช้เครื่องบินรุ่นนี้อย่างแพร่หลายโดยฟลีตแอร์อาร์ม ซีไฟร์ได้เข้าทำการรบครั้งแรกซึ่งเกิดขึ้นระหว่างปฏิบัติการคบเพลิง
ซีไฟร์ ยังคงถูกใช้ต่อไปหลังสิ้นสุดสงคราม แต่ฟลีตแอร์อาร์ม‎ได้ถอนซีไฟร์ที่ขับเคลื่อนด้วยเครื่องยนต์เมอร์ลินทั้งหมด และแทนที่ด้วยซีไฟร์ที่ขับเคลื่อนด้วยเครื่องยนต์กริฟฟอน ซึ่งประเภทนี้มีการใช้ในการต่อสู้ในช่วงระหว่างสงครามเกาหลี ซึ่งซีไฟร์ของฟลีตแอร์อาร์ม‎ได้มีบทบาทในปฏิบัติภารกิจหลายร้อยครั้งในการโจมตีภาคพื้นดินและการลาดตระเวนต่อสู้ทางอากาศขัดขวางต่อกองกำลังเกาหลีเหนือในปี ค.ศ. 1950 ซีไฟร์ได้ถูกปลดประจำการในช่วงทศวรรษ 1950
การพัฒนา.
กองทัพเรือแสดงความสนใจแนวคิดเรื่องเครื่องบินสปิตไฟร์รุ่นทางทะเลบนเรือบรรทุกเครื่องบินเป็นครั้งแรกในเดือนพฤษภาคม ค.ศ. 1938
เรื่องของสปิตไฟร์รุ่นทางทะเลถูกหยิบยกขึ้นมาอีกครั้งในเดือนพฤศจิกายน ค.ศ. 1939 เมื่อกระทรวงการบินได้อนุญาตให้ผู้บัญชาการเออร์เมนบิน สปิตไฟร์ I ได้
ซีไฟร์ II มีประสิทธิภาพเหนือกว่า เอ6เอ็ม-5 ซีโร่ ที่ระดับความสูงต่ำเมื่อทั้งสองรุ่นถูกทดสอบด้วยกัน
ประวัติการปฏิบัติการ.
ระหว่าง ค.ศ. 1942 และ ค.ศ. 1943 ฝูงบินของ ฟลีตแอร์อาร์ม‎ ได้เปลี่ยนมาเป็น ซีไฟร์ อย่างต่อเนื่อง ในที่สุดก็เข้ามาแทนที่ ซีเฮอริเคน ในการต่อสู้แนวหน้าของฟลีตแอร์อาร์ม สปิตไฟร์และซีไฟร์ถูกใช้โดยฝูงบินจำนวนหนึ่ง สปิตไฟร์ถูกใช้โดยการฝึกนักบินและอยู่ประจำฝูงบินภาคพื้นดิน
สงครามสเปน–สหรัฐ

สงครามสเปน–สหรัฐ (21 เมษายน – 10 ธันวาคม ค.ศ. 1898) เป็นสงครามที่เริ่มต้นขึ้นภายหลังการระเบิดเรือยูเอสเอส "เมน" ในท่าเรืออาบานา อาณานิคมคิวบา นำไปสู่การแทรกแซงสงครามประกาศอิสรภาพคิวบาของสหรัฐ ซึ่งทำให้สหรัฐเริ่มมีอิทธิพลอย่างโดดเด่นเหนือภูมิภาคแคริบเบียน และได้รับดินแดนจำนวนมาก ได้แก่ ปวยร์โตรีโก กวม และฟิลิปปินส์ นอกจากนี้ สงครามยังนำไปสู่การมีส่วนร่วมของสหรัฐในการปฏิวัติฟิลิปปินส์และสงครามฟิลิปปินส์–สหรัฐที่เกิดขึ้นภายหลังอีกด้วย
ในช่วงคริสต์ศตวรรษที่ 19 จักรวรรดิสเปนเริ่มอ่อนแอลงอย่างเห็นได้ชัด ในขณะที่สหรัฐเปลี่ยนตนเองจากประเทศเกิดใหม่สู่ชาติมหาอำนาจที่กำลังเติบโต สเปนเริ่มเข้าสู่ช่วงขาลงตั้งแต่คริสต์ศวรรษก่อนหน้า และทรุดตัวลงมากขึ้นจากการรุกรานของนโปเลียน ซึ่งทำให้อาณานิคมในทวีปอเมริกาส่วนใหญ่ประกาศเอกราช ด้วยความไม่มั่นคงทางการเมืองที่เกิดขึ้นในเวลาต่อมา ทั้งจากการประกาศเอกราชของอาณานิคม การปฏิวัติ และสงครามกลางเมือง ทําให้ประเทศสูญเสียดุลยภาพทางสังคมและเศรษฐกิจ ในทางกลับกัน สหรัฐได้ขยายตัวทางเศรษฐกิจอย่างต่อเนื่องตลอดศตวรรษผ่านการซื้อดินแดน เช่น ลุยเซียนาและอะแลสกา, ผ่านปฏิบัติการทางทหาร เช่น สงครามเม็กซิโก–สหรัฐ, และโดยการรับผู้อพยพชาวยุโรปจำนวนมาก ซึ่งการเติบโตนี้เว้นช่องว่างไว้ในช่วงเวลาสั้น ๆ ระหว่างสงครามกลางเมืองอเมริกาและสมัยการบูรณะเท่านั้น
เขตสงครามอยู่ที่ทะเลแคริบเบียนและแปซิฟิก ผู้สนับสนุนสงครามชาวอเมริกันได้คาดการณ์ไว้อย่างถูกต้องว่าอํานาจทางเรือของสหรัฐสามารถเอาชนะได้อย่างเด็ดขาด กำลังรบของสหรัฐสามารถยกพลขึ้นบกที่คิวบาและเข้าต่อสู้กับกองทหารรักษาการณ์สเปนที่กำลังเผชิญกับการโจมตีของกลุ่มก่อการกำเริบชาวคิวบาและการระบาดของไข้เหลือง ซึ่งในที่สุด สเปนจึงยอมจำนนและร้องขอสันติภาพต่อสหรัฐ หลังจากกองเรือรบของสเปนถูกโจมตีอย่างย่อยยับในยุทธนาวีที่ซานเตียโกเดกูบาและอ่าวมะนิลา กอปรกับกองเรือสเปนสมัยใหม่บางส่วนได้ถอนกำลังกลับแผ่นดินแม่เพื่อป้องกันชายฝั่งของสเปน
สงครามสิ้นสุดลงด้วยการลงนามสนธิสัญญาปารีสเมื่อ ค.ศ. 1898 โดยเป็นการเจรจาตามเงื่อนไขที่เอื้อประโยชน์แก่สหรัฐ สนธิสัญญายกปวยร์โตรีโก กวม และฟิลิปปินส์ให้แก่สหรัฐ และอนุญาตให้สหรัฐควบคุมคิวบาเป็นการชั่วคราว สำหรับสัมปทานในฟิลิปปินส์ สหรัฐได้จ่ายเงินจำนวน 20 ล้านดอลลาร์สหรัฐ ( ล้านดอลลาร์สหรัฐในปัจจุบัน) ให้แก่สเปนสำหรับโครงสร้างพื้นฐานที่สเปนเป็นเจ้าของ
สงครามสเปน–สหรัฐทำให้อิทธิพลของสเปนในทวีปอเมริกา เอเชีย และแปซิฟิกที่ดำรงมาเกือบสี่ศตวรรษสิ้นสุดลง ความพ่ายแพ้และความสูญเสียพื้นที่ส่วนสุดท้ายของจักรวรรดิสเปนสร้างแรงสั่นสะเทือนต่อชาติสเปนเป็นอย่างยิ่ง และกระตุ้นให้เกิดการประเมินค่าทางปรัชญาและศิลปะอย่างละเอียดถี่ถ้วนของสังคมสเปนใหม่ที่เรียกว่ารุ่นปี 98  ในขณะเดียวกัน สหรัฐไม่เพียงแต่กลายเป็นมหาอํานาจเท่านั้น แต่ยังได้ครอบครองเกาะหลายแห่งทั่วโลก ซึ่งกระตุ้นให้เกิดการถกเถียงกันอย่างรุนแรงเกี่ยวกับแนวคิดลัทธิการขยายอาณาเขต
สพัฌ วิไชยเมธา

สพัฌ วิไชยเมธา หรือ สโนวี่ (ชื่อเดิม พลชย เมธา) เกิดเมื่อวันที่ 19 กุมภาพันธ์ พ.ศ. 2516 ที่จังหวัดเชียงใหม่ สโนวี่เป็นผู้กำกับละครแอ็กชั่นดีเด่นรางวัลพิฆเนศวร เพราะมีผลงานติดอันดับ 1 เรตติ้งสูงสุดของประเทศถึง 2 เรื่องด้วยกัน คือ 'สารวัตรใหญ่' ละครแอ็กชั่นอันดับ 1 แห่งปี 2019 และ 'เพลิงไพร' (2023) นอกจากนั้น ในปี พ.ศ. 2564 สโนวี่กำกับละครที่มีเรตติ้งเฉลี่ยสูงสุดเป็นอันดับหนึ่งแห่งปีเรื่อง 'ทางเสือผ่าน' 
ประวัติ.
สโนวี่เกิดที่เชียงใหม่เมื่อวันที่ 19 กุมภาพันธ์ 2516 หลังจากจบการศึกษา สโนว์วี่เดินทางเข้ากรุงเทพและได้ก้าวเข้าสู่เข้าวงการบันเทิงด้วยการเดินแบบ ถ่ายแบบ และมีผลงานโฆษณาต้มโคล้งไวไว ก่อนที่จะมีผลงานการแสดงกับค่ายกันตนาอย่างต่อเนื่องในเวลาต่อมา และได้ร่วมงานกับผู้สร้างและผู้กำกับการแสดง นิรัตติศัย กัลย์จาฤก
การก้าวสู่การเป็นผู้กำกับ.
หลังจากที่ได้ร่วมงานกันหลายเรื่องกับ ต๊ะ นิรัตติศัย สโนวี่เริ่มสนใจการทำงานเบื้องหลังและได้เริ่มทำงานเบื้องหลังด้วยการเป็นผู้ช่วยผู้กำกับของนิรัตติศัย ตั้งแต่ การกำกับภาพ กำกับแสงและมุมกล้อง รวมไปถึงการลำดับภาพและการลงเสียง
หลังจากที่สโนว์วี่ได้เป็นผู้ช่วยผู้กำกับการแสดงเป็นเวลานาน 1 ปี ต๊ะ นิรัตติศัยเปิดโอกาสให้สโนวี่ได้กำกับการแสดง ด้วยการเป็นผู้กำกับร่วมในละครเรื่อง 'สิงห์รถบรรทุก' ที่ได้รางวัลมายา มหาชน 2015 (Maya Award) สาขาผู้กำกับละครดีเด่นขวัญใจมหาชนไปครอง และมีผลงานเรื่อง 'สารวัตรใหญ่' 
เมื่อวันที่ 26 พฤษภาคมพ.ศ. 2567 สมัชชานักจัดรายการข่าววิทยุโทรทัศน์และหนังสือพิมพ์แห่งประเทศไทย มอบรางวัล รางวัลพิฆเนศวร สาขาผู้กำกับละครแอ็คชั่นดีเด่น ให้กับสโนว์วี่ จากผลงานการกำกับการแสดงละครเรตติ้งสูงสุดอันดับ 1 แห่งปี 2566 ของช่อง 7HD เรื่อง 'เพลิงไพร'
ในปี พ.ศ. 2556 สโนวี่ได้ก่อตั้ง บริษัท สวัสดีวิชชั่น จำกัด ขึ้น เพื่อรองรับการผลิต ละครสั้น ละครโทรทัศน์ และสื่อโฆษณา และต่อมาในปี 2566 ได้เปิดโรงเรียนสอนการแสดง 'สวัสดีวิชั่น'
เมดสาวนักฆ่า

เมดสาวนักฆ่า (; โรมาจิ: "Kimi wa meido sama") เป็นซีรีส์มังงะญี่ปุ่นที่เขียนและวาดภาพโดยโชตัน เริ่มตีพิมพ์เป็นตอน ๆ ใน "Sunday Webry" เว็บไซต์มังงะของสำนักพิมพ์โชงากูกังในเดือนมิถุนายน ค.ศ. 2020 ซีรีส์อนิเมะทางโทรทัศน์ที่ผลิตโดยเฟลิกซ์ฟิล์มออกอากาศตั้งแต่เดือนตุลาคมถึงธันวาคม ค.ศ. 2024
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
ให้เสียงโดย: 
สื่อต่าง ๆ.
มังงะ.
"เมดสาวนักฆ่า" เขียนและวาดภาพโดย โชตัน เริ่มตีพิมพ์บนเว็บไซต์นิตยสาร"Sunday Webry"ของสำนักพิมพ์โชงากูกัง เมื่อวันที่ 28 มิถุนายน พ.ศ. 2563 ทังโกบงเล่มแรกวางจำหน่ายเมื่อวันที่ 12 ตุลาคม พ.ศ. 2563 รวบรวมตอนต่าง ๆ 7 เล่ม ใน(ทังโกบง)ณ เดือนมกราคม พ.ศ. 2567
มังงะนี้ได้รับอนุญาตใน เอเชียตะวันออกเฉียงใต้ โดย โชงากูกัง เอเชีย ภายใต้ชื่อ You Are Ms. Servant
!width=4%|#
!width=48%|วันที่ออกจำหน่าย
!width=48%|ISBN
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 12 ตุลาคม พ.ศ. 2563</td><td></td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 12 กุมภาพันธ์ พ.ศ. 2564</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 12 กรกฎาคม พ.ศ. 2564</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 10 ธันวาคม พ.ศ. 2564</td><td></td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 12 พฤษภาคม พ.ศ. 2565</td><td></td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 10 พฤศจิกายน พ.ศ. 2565</td><td></td></tr>
<tr style="text-align: center;"><th scope="row" id="vol7" style="text-align: center; font-weight: normal; background-color: transparent;">7</th></td><td> 12 มกราคม พ.ศ. 2567</td><td></td></tr>
</table>
อนิเมะ.
ซีรีส์โทรทัศน์อนิเมะดัดแปลงได้รับการประกาศเมื่อวันที่ 24 ธันวาคม พ.ศ. 2566 ซีรีส์นี้ผลิตโดยสตูดิโอ Felix Film และกำกับโดย Ayumu Watanabe โดยมี Deko Akao ดูแลบทซีรีส์ Tomoyasu Kurashima ออกแบบตัวละคร และ Masahiro Tokuda แต่งเพลง กำหนดฉายในเดือนตุลาคม พ.ศ. 2567 ทาง ช่อง #เปลี่ยนทาง ของทีวีอาซาฮิ BS Asahi และสถานีในเครืออีก 24 แห่ง
สื่ออื่นๆ.
วิดีโอโปรโมตและโฆษณาทางโทรทัศน์ที่ระลึกถึงการเปิดตัวซีรีส์เล่มที่ 3 ได้รับการเผยแพร่บนช่องยูทูบของนิตยสารโชเน็งซันเดย์รายสัปดาห์ในเดือนกรกฎาคม พ.ศ. 2564 โดยให้เสียงของสึบาซะ โยนางะและเรนะ อูเอดะในบท โยโกยะ ฮิโตโยชิ และ ยูกิ ตามลำดับ
กรรมกรดันเจี้ยน

กรรมกรดันเจี้ยน (ญี่ปุ่น: ダンジョンの中のひと, โรมาจิ: Danjon no Naka no Hito) เป็นซีรีส์มังงะญี่ปุ่นที่เขียนและวาดภาพโดย#เปลี่ยนทาง ได้รับการตีพิมพ์ต่อเนื่องในเว็บไซต์"#เปลี่ยนทาง " ของฟุตาบาชะ ตั้งแต่เดือนมิถุนายน พ.ศ. 2563 โดยมีการรวบรวมบทต่างๆ ตีพิมพ์เป็นเล่ม(ทังโกบง)จำนวน 4 เล่ม ณ เดือนสิงหาคม พ.ศ. 2566 อนิเมะซีรีส์โทรทัศน์ที่ดัดแปลงโดยสตูดิโอโอแอลเอ็ม ออกอากาศตั้งแต่เดือนกรกฎาคมถึงกันยายน พ.ศ. 2567
ให้เสียงโดย: ซายากะ เซ็มบงงิ
ให้เสียงโดย: ซายูมิ ซูซูชิโระ
ให้เสียงโดย: นาโอมิ คูซูมิ
ให้เสียงโดย: โนบูโอะ โทบิตะ
ให้เสียงโดย: โฮจู โอตสึกะ
ให้เสียงโดย: M.A.O
ให้เสียงโดย: วาตารุ คาโต
ให้เสียงโดย: ยูกิ ซากากิฮาระ
ให้เสียงโดย: อากิโอะ โอตสึกะ
สื่อ.
มังงะ.
เขียนและวาดภาพโดย#เปลี่ยนทาง โดยเริ่มออกซีรีส์ในเว็บไซต์"#เปลี่ยนทาง " ของฟุตาบาชะเมื่อวันที่ 19 มิถุนายน พ.ศ. 2563 ได้ทำการรวมเล่มตีพิมพ์(ทังโกบง)เล่มแรก ได้วางจำหน่ายเมื่อวันที่ 18 กุมภาพันธ์ พ.ศ. 2564 ณ เดือนพฤษภาคม พ.ศ. 2568 มีการตีพิมพ์เป็นเล่มออกมาแล้วจำนวน 6 เล่ม สำนักพิมพ์เซนชูได้ประกาศเป็นผู้ถือลิขสิทธิ์เรื่องนี้ในฉบับภาษาไทย
จำนวนเล่ม.
!width=4%|#
!width=24%|วันที่ออกจำหน่ายต้นฉบับ
!width=24%|ISBN ต้นฉบับ
!width=24%|วันที่ออกจำหน่ายไทย
!width=24%|ISBN ไทย
<tr style="text-align: center;"><th scope="row" id="vol1" style="text-align: center; font-weight: normal; background-color: transparent;">1</th></td><td> 18 กุมภาพันธ์ พ.ศ. 2564</td><td></td><td>21 มีนาคม พ.ศ. 2567</td><td>—</td></tr>
<tr style="text-align: center;"><th scope="row" id="vol2" style="text-align: center; font-weight: normal; background-color: transparent;">2</th></td><td> 16 ธันวาคม พ.ศ. 2564</td><td></td><td>21 สิงหาคม พ.ศ. 2567</td><td></td></tr>
<tr style="text-align: center;"><th scope="row" id="vol3" style="text-align: center; font-weight: normal; background-color: transparent;">3</th></td><td> 16 พฤศจิกายน พ.ศ. 2565</td><td></td><td>30 กันยายน พ.ศ. 2567</td><td></td></tr>
<tr style="text-align: center;"><th scope="row" id="vol4" style="text-align: center; font-weight: normal; background-color: transparent;">4</th></td><td> 17 สิงหาคม พ.ศ. 2566</td><td></td><td>—</td><td>—</td></tr>
<tr style="text-align: center;"><th scope="row" id="vol5" style="text-align: center; font-weight: normal; background-color: transparent;">5</th></td><td> 20 มิถุนายน พ.ศ. 2567</td><td></td><td>—</td><td>—</td></tr>
<tr style="text-align: center;"><th scope="row" id="vol6" style="text-align: center; font-weight: normal; background-color: transparent;">6</th></td><td> 15 พฤษภาคม พ.ศ. 2568</td><td></td><td>—</td><td>—</td></tr>
</table>
อนิเมะ.
ได้รับการประกาศดัดแปลงเป็นซีรีส์อนิเมะทางโทรทัศน์เมื่อวันที่ 17 สิงหาคม พ.ศ. 2566 ผลิตโดยสตูดิโอโอแอลเอ็มและกำกับโดยซายากะ ยามาอิ โดยมีโทชิมิตสึ ทาเคอุจิเป็นผู้ดูแลบท ฮิโรกิ นากายามะเป็นผู้ออกแบบตัวละคร และ Pieru และ LASTorder เป็นผู้แต่งเพลง ซีรีส์นี้ออกอากาศตั้งแต่วันที่ 6 กรกฎาคมถึง 28กันยายน พ.ศ. 2567 บนบล็อกรายการ Animeism บนช่องเอ็มบีเอส, ทีบีเอส และบีเอส-ทีบีเอส เพลงเปิดคือ Micro Revolution (マイクロレボリューション) ร้องโดย TrySail ส่วนเพลงปิดชื่อ Blueprint (ブループリント) ร้องโดยนานาโอะ อาคาริ
อร่าม จงสวัสดิ์

พันตำรวจตรี อร่าม จงสวัสดิ์ (20 ตุลาคม พ.ศ. 2481 – 13 พฤศจิกายน พ.ศ. 2538) อดีตสมาชิกสภาผู้แทนราษฎรจังหวัดกำแพงเพชร 3 สมัย
ประวัติ.
พันตำรวจตรีอร่าม เกิดเมื่อวันที่ 20 ตุลาคม พ.ศ. 2481 เป็นบุตรของนายเกษม จงสวัสดิ์ อดีต ส.ส. กำแพงเพชร 3 สมัย และ นางละออง จงสวัสดิ์ สำเร็จการศึกษา รัฐประศาสนสตรบัณฑิต จากโรงเรียนนายร้อยตำรวจสามพราน รุ่นที่ 18 สมรสครั้งแรกกับนางอุไร ทองใบ มีธิดา 4 คน ต่อมาหย่าร้าง และสมรสครั้งที่สอง กับ นางรุ่งกิจ ไพบูลย์พาณิชย์กิจ มีธิดา 2 คน และสมรสครั้งที่สาม กับ นางจริยา จันทร์ศิริ มีบุตร-ธิดา อีก 3 คน รวมมีบุตร-ธิดา รวม 9 คน
พันตำรวจตรีอร่าม จงสวัสดิ์ เสียชีวิตเมื่อวันที่ 13 พฤศจิกายน พ.ศ. 2538 สิริอายุรวม 57 ปี และมีพิธีพระราชทานเพลิงศพ ณ วัดเสด็จ จังหวัดกำแพงเพชร เมื่อวันที่ 21 เมษายน พ.ศ. 2539
การทำงาน.
พันตำรวจตรีอร่าม เริ่มรับราชการตำรวจ ด้วยการบรรจุยศร้อยตำรวจตรี ที่สถานีตำรวจกองปราบปรามสามยอด 2 ปี ต่อมาได้ย้ายไปประจำการที่สถานีตำรวจภูธรที่จังหวัดนครศรีธรรมราช ซึ่งได้เจริญในหน้าที่การงานมาตลอด ก่อนที่ พ.ศ. 2517 จะเลื่อนยศเป็นพันตำรวจตรี ประจำสถานีตำรวจอำเภอกันทรารมย์ จังหวัดศรีสะเกษ และลาออกจากราชการ เพื่อมาทำงานทางการเมือง
งานการเมือง.
พันตำรวจตรีอร่าม ได้รับเลือกตั้งเป็นสมาชิกสภาผู้แทนราษฎรครั้งแรกเมื่อ พ.ศ. 2519 สังกัดพรรคประชาธิปัตย์ และได้รับเลือกตั้งเรื่อยมาจนถึง พ.ศ. 2529 รวม 3 สมัย
สมาชิกสภาผู้แทนราษฎร.
พันตำรวจตรีอร่าม จงสวัสดิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
อำเภอโชเซ

อำเภอโชเซ  เป็นอำเภอที่ตั้งอยู่ในจังหวัดชิบะ ประเทศญี่ปุ่น มีขนาดพื้นที่ทั้งสิ้น ณ วันที่ 1 เมษายน ค.ศ. 2024 อำเภอนี้มีจำนวนประชากรประมาณ 54,068 คน และมีความหนาแน่นของประชากร 238 คนต่อตารางกิโลเมตร เดิมอำเภอนี้เคยครอบคลุมพื้นที่ทั้งหมดของนครโมบาระ และส่วนเล็ก ๆ ของนครอิซูมิ
ภูมิศาสตร์.
อำเภอโชเซครอบคลุมพื้นที่ทางตอนกลางของจังหวัดชิบะทางตะวันออกของคาบสมุทรโบโซ ทางตะวันตกของอำเภอครอบคลุมตั้งแต่แนวเนินเขาโบโซไปจนถึงที่ราบคูจูกูริ ทางตะวันออกของอำเภอทอดยาวไปตามชายฝั่งหาดคูจูกูริที่ติดกับมหาสมุทรแปซิฟิก แม่น้ำอิจิโนมิยะ ซึ่งมีความยาว มีต้นน้ำมาจากแนวเนินเขาโบโซในเมืองโชนัง และไหลลงสู่มหาสมุทรแปซิฟิกที่หาดคูจูกูริในหมู่บ้านโชเซ
ประวัติศาสตร์.
ยุคเอโดะ.
ในยุคเอโดะ พื้นที่เกือบทั้งหมดของอำเภอโชเซในปัจจุบันเดิมเคยเป็นดินแดน"เท็นเรียว"ที่อยู่ภายใต้การควบคุมโดยตรงของรัฐบาลกลางและปกครองโดยซามูไร"ฮาตาโมโตะ"หลายคน ยกเว้นอิจิโนมิยะ ซึ่งส่วนใหญ่อยู่ภายใต้การปกครองของแคว้นศักดินาอิจิโนมิยะ ซึ่งเป็น อาณาเขตศักดินาที่ปกครองโดยตระกูลคาโนะภายใต้รัฐบาลโชกุนโทกูงาวะ
ยุคใหม่.
อำเภอโชเซก่อตั้งขึ้นเมื่อวันที่ 1 เมษายน ค.ศ. 1889 จากการรวมกันของอำเภอนางาระ (3 เมือง, 17 หมู่บ้าน) และอำเภอคามิฮาบุ (1 เมือง, 5 หมู่บ้าน) โดยตั้งที่ว่าการอำเภอโชเซที่เมืองโมบาระ
นับตั้งแต่ก่อตั้งอำเภอโชเซ มีการเปลี่ยนแปลงเขตการปกครองหลายครั้ง หมู่บ้านชิรากาตะได้รับการยกฐานะเป็นเมืองเมื่อวันที่ 11 กุมภาพันธ์ ค.ศ. 1940 เมืองโมบาระได้รับการยกฐานะเป็นนครและแยกตัวออกจากอำเภอโชเซเมื่อวันที่ 1 เมษายน ค.ศ. 1952 หมู่บ้านไทโตแยกตัวออกจากอำเภอโชเซไปรวมกับหมู่บ้านฟูรูซาวะในอำเภออิซูมิ หมู่บ้านนางาระได้รับการยกฐานะเป็นเมืองเมื่อวันที่ 29 เมษายน ค.ศ. 1955 เมืองฮนโนรวมเข้ากับนครโมบาระเมื่อวันที่ 1 พฤษภาคม ค.ศ. 1972 หมู่บ้านมุตสึซาวะได้รับการยกฐานะเป็นเมืองเมื่อวันที่ 1 เมษายน ค.ศ. 1983 ปัจจุบันอำเภอโชเซประกอบด้วย 5 เมือง และ 1 หมู่บ้าน
แผนการผนวกรวมเทศบาลต่าง ๆ ในอำเภอโชเซเข้ากับนครโมบาระแล้วยุบอำเภอโชเซ ได้มีการเริ่มต้นประชุมหารือกันใน ค.ศ. 2002 ท้ายที่สุดที่ประชุมใน ค.ศ. 2002 ล้มเหลวในการบรรลุฉันทามติ เช่นเดียวกับที่ประชุมใน ค.ศ. 2006 ต่อมามีการจัดตั้งที่ประชุมควบรวมเทศบาลในอำเภอโชเซ  ขึ้นอีกเมื่อ ค.ศ. 2007 แต่ก็ถูกยุบไปหลังจากผ่านไปหนึ่งปี
เศรษฐกิจ.
เศรษฐกิจชายฝั่งทะเลของอำเภอโชเซเดิมเคยพึ่งพากับอุตสาหกรรมประมง แต่การทำประมงในอำเภอนี้กลับลดลงมาเป็นเวลานานแล้ว ในปัจจุบัน อำเภอนี้มีการผลิตผักและผลไม้ในโรงเรือนกันอย่างแพร่หลาย พื้นที่ที่เป็นภูเขาอันได้แก่ เมืองนางาระ เมืองโชนัง และเมืองมุตสึซาวะ เคยเป็นศูนย์กลางการเกษตรที่สำคัญ แต่ด้วยความที่อำเภอโชเซอยู่ใกล้กับเขตอุตสาหกรรมเคโย จึงได้เปลี่ยนพื้นที่เกษตรกรรมให้กลายเป็นศูนย์กลางของอุตสาหกรรมขนาดเล็กและบ้านจัดสรร การท่องเที่ยวในพื้นที่ชายฝั่งทะเลก็เพิ่มขึ้นเนื่องจากบริเวณนี้อยู่ใกล้กับเขตมหานครโตเกียวและมีการเชื่อมต่อด้วยทางรถไฟ
แบวอนอต

แบวอนอต  เป็นนครในอำเภอกลาง เทศมณฑลแบวอนอต จังหวัดฟอร์ส ประเทศอิหร่าน ทำหน้าที่เป็นทั้งเมืองหลักของเทศมณฑลและอำเภอ ตั้งอยู่ในระดับความสูง 
จากสำมะโน ค.ศ. 200 นครนี้มีประชากร 9,645 คนใน 2,638 ครัวเรือน ต่อมาในสำมะโน ค.ศ. 2011 ประชากรเพิ่มขึ้นเป็น 10,670 คนใน 3,030 ครัวเรือน และสำมะโนล่าสุดใน ค.ศ. 2016 มีประชากรทั้งหมด 9,776 คนใน 2,975 ครัวเรือน
วรินทร วัตรสังข์

วรินทร วัตรสังข์ หรือที่รู้จักกันดีในชื่อ แอนนา ทีวีพูล ชื่อเล่น แอนนา เป็นอดีตนักแสดง นางงาม และพิธีกรชาวไทย เกิดวันที่ 18 สิงหาคม 2527เป็นคนจังหวัด นนทบุรี 
ประวัติ.
แอนนา วรินทร วัตรสังข์ หรือที่รู้จักกันดีในชื่อ แอนนา ทีวีพูล เป็นอดีตนักข่าวบันเทิงและพิธีกรสาวมากความสามารถ เธอเริ่มต้นเส้นทางในวงการบันเทิงจากการเป็นนักข่าวของสำนักข่าวทีวีพูล ก่อนจะก้าวขึ้นมาเป็นพิธีกรรายการบันเทิงชื่อดัง สร้างชื่อเสียงให้เธอเป็นที่รู้จักอย่างกว้างขวาง
แม้ วรินทร จะต้องเผชิญกับวิกฤตชีวิตหลายครั้ง เช่น ช่วงน้ำท่วมใหญ่ปี 2554-2555 ที่ทำให้เธอต้องลาออกจากงานประจำเพื่อไปทำงานต่างประเทศ หรือปัญหาคดีความเรื่องหวยทิพย์ แต่แอนนาก็ไม่เคยยอมแพ้ เธอกลับมาผงาดในวงการบันเทิงอีกครั้งในฐานะพิธีกรรายการ "เผ็ดมันส์บันเทิง" ทางช่อง 8 และยังสร้างรายได้อย่างเป็นกอบเป็นกำจากอาชีพเสริมมากมาย ทั้งการไลฟ์ขายสินค้า รีวิวสินค้า และช่องยูทูบของตัวเอง และเธอเป็นเพื่อนสนิทนักแสดงสาวชื่อดัง ภัทรธิดา พัชรวีระพงษ์โดยทั้งคู่เริ่มสนิทกันตั้งแต่ตอนเรียนมหาวิทยาลัย ปี 1
ชีวิตส่วนตัว.
ด้านชีวิตส่วนตัว วรินทร เคยคบหาดูใจกับแฟนหนุ่มนอกวงการมานานกว่า 5 ปี และรับเด็กมาเลี้ยงเป็นลูกบุญธรรมคนหนึ่ง ชื่อ น้องแอร์พอร์ต ปัจจุบันแอนนากลับมาโสดอีกครั้ง แม้ว่าจะเลิกรากันแล้ว แต่ทั้งคู่ยังเป็นเพื่อนที่ดีต่อกัน 
วงการบันเทิง.
เริ่มจากการชีวิตนักข่าวบันเทิง ต่อมาทำงานเป็นพิธีกรรายการบันเทิงที่สำนักข่าวทีวีพูล ทำให้เริ่มเป็นที่รู้จักมากขึ้นในนาม แอนนา ทีวีพูล เมื่อเกิดเหตุการณ์น้ำท่วมครั้งใหญ่ช่วงปี 2554-2555 เข้าสู่ช่วงวิกฤตหลาย ๆ อย่าง เธอจึงตัดสินใจลาออกจากงานประจำ และเดินทางไปทำงานที่ประเทศสวิตเซอร์แลนด์ จนสามารถปลดหนี้ให้กับครอบครัวได้ ต่อมาแอนนาเดินทางกลับไทย และเริ่มมีงานในวงการบันเทิงอีกครั้ง ปัจจุบันเป็นพิธีกรรายการ เผ็ดมันส์บันเทิง ทางช่อง 8 นอกจากนี้ยังมีอาชีพเสริมอื่น ๆ ไม่ว่าจะเป็น ไลฟ์สดขายของ รีวิวสินค้า รวมถึง ยูทูบเบอร์ นอกจากนี้แอนนา ยังคว้ามงกุฎจากเวทีสาวข้ามเพศอย่าง Miss Thai ACDC 2020 รวมถึงเป็นตัวแทนจากประเทศไทยในการประกวด Miss ACDC 2020 อีกด้วย 
คดีความ.
วันที่ 21 พ.ค. 2567 ที่ วรินทร วัตรสังข์ หรือ แอนนาทีวีพูล เธอถูกตามหมายจับศาลจังหวัดกาญจนบุรี จ.328 / 2567 ลงวันที่ 17 พ.ค.67 โดยกล่าวหาว่า “ฉ้อโกงประชาชน” ตอนนี้ปัจจุบันได้ถูกประกันตัวออกมาแล้วอยู่ในระหว่างการต่อสู้คดี
ศตวรรษแห่งความอัปยศอดสู

ศตวรรษแห่งความอัปยศอดสู ('ร้อยปีแห่งการถูกกดขี่จากนานาชาติ') หมายถึงช่วงเวลาใน ประวัติศาสตร์จีน ที่เริ่มตั้งแต่ สงครามฝิ่นครั้งที่หนึ่ง (ค.ศ. 1839–1842) และสิ้นสุดในปี ค.ศ. 1945 เมื่อจีน (ในขณะนั้นคือ สาธารณรัฐจีน) ผลจากหลัง สงครามโลกครั้งที่สอง ในฐานะหนึ่งใน บิ๊กโฟร์ และสถาปนาเป็น สมาชิกถาวร ของ คณะมนตรีความมั่นคงแห่งสหประชาชาติ หรือในทางกลับกันคือสิ้นสุดในปี ค.ศ. 1949 ด้วยการ สถาปนาสาธารณรัฐประชาชนจีน ในระยะเวลาที่ยาวนานนับศตวรรษจะเห็นได้จากความเสื่อมถอย ความพ่ายแพ้ และการกระจายตัวทางการเมืองหลังจาก ราชวงศ์ชิง ได้ถูกโค่นล้มโดยปฏิวัติซินไห่และถูกนานาชาติข่มขี่กดขี่อยู่บ่อยครั้ง
นักประวัติศาสตร์ได้ลงความเห็นถึงความอ่อนแอของราชวงศ์ชิงต่อลัทธิจักรวรรดินิยมของต่างประเทศในศตวรรษที่ 19 โดยมีพื้นฐานมาจากความอ่อนแอทางด้านการเดินเรือทางทะเลเป็นหลัก แต่ก็ประสบความสำเร็จทางทหารต่อชาติตะวันตกบนบก นักประวัติศาสตร์ เอ็ดเวิร์ด แอล. ไดรเยอร์ กล่าวว่า “ความอัปยศอดสูของจีนในศตวรรษที่ 19 เกี่ยวข้องอย่างมากเกี่ยวกับปัจจัยการเดินเรือและยุทธวิธีของจีนทางทะเล ในช่วงเริ่มต้นของสงครามฝิ่นครั้งแรก จีนไม่มีกองทัพเรือที่เป็นเอกภาพมากนัก และจีนยังไม่ได้พัฒนาเทคโลยีเกี่ยวกับเรือของตัวเองถ้าเทียบกับเรือกำปั้นฝั่งยุโรปอย่างอังกฤษ ในช่วงสงครามฝิ่นครั้งที่สอง (พ.ศ. 2399-2503) ราชวงศ์ชิงมิอาจหยุดยั้งการบุกยึดครองจากชาติตะวันตกได้ ถึงแม้ว่ากองทัพจีนจะมีขนาดใหญ่แต่ก็ไม่สามารถเอาชนะกับกองทัพฝั่งตะวันตกได้อีกเลยเพราะขาดความเข้าใจในเรื่องเทคโนโลยีและยุทธวิถีฝั่งตะวันตก แต่ความพ่ายแพ้ทางทะเลและภัยคุกคามต่อการจราจรทางเรือกลไฟไปยังไต้หวัน ทำให้จีนต้องยุติสันติภาพด้วยเงื่อนไขที่ไม่เอื้ออำนวย”
<templatestyles src="Reflist/styles.css" />
ตำบลโอโซมเดเลโจนูบี

ตำบลโอโซมเดเลโจนูบี  เป็นตำบลในอำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน โดยมีนครแวร์แซฆอนเป็นเมืองหลัก
จากสำมะโนแห่งชาติใน ค.ศ. 2006 ตำบลนี้มีประชากร 14,203 คนใน 3,074 ครัวเรือน จากนั้นในสำมะโน ค.ศ. 2011 มีประชากรลดลงเหลือ 14,184 คนใน 3,753 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 15,851 คนใน 4,917 ครัวเรือน หมู่บ้านที่มีประชากรมากที่สุดในบรรดา 40 หมู่บ้านคือคอซีนที่มีประชากร 2,780 คน
ตำบลโอโซมเดเลโชมอลี

ตำบลโอโซมเดเลโชมอลี  เป็นตำบลในอำเภอกลาง เทศมณฑลแวร์แซฆอน จังหวัดอาเซอร์ไบจานตะวันออก ประเทศอิหร่าน โดยมีหมู่บ้านโทฆม์เดลเป็นเมืองหลัก
จากสำมะโนแห่งชาติใน ค.ศ. 2006 ตำบลนี้มีประชากร 6,654 คนใน 1,551 ครัวเรือน จากนั้นในสำมะโน ค.ศ. 2011 จึงมีประชากรลดลงเหลือ 6,331 คนใน 1,703 ครัวเรือน และสำมะโนล่าสุดใน ค.ศ. 2016 ตำบลนี้มีประชากร 6,143 คนใน 1,976 ครัวเรือน หมู่บ้านที่มีประชากรมากที่สุดในบรรดา 20 หมู่บ้านคือแอฆโบลอเฆโซฟลอที่มีประชากร 1,418 คน
Carlito (แก้ความกำกวม)

Carlito อาจหมายถึง
<table id="
disambigbox" class="metadata plainlinks dmbox 
dmbox-disambig" style="">
<tr>
<td class="mbox-image" style="padding: 2px 0 2px 0.4em;">
 </td>
<td class="mbox-text" style="padding: 0.25em 0.4em; font-style: italic; "> หน้านี้รวมบทความที่มีชื่อเหมือนหรือใกล้เคียงกัน
 </td>
</tr>
</table>#เปลี่ยนทาง
ไผ่

ไผ่ เป็นไม้พุ่มหลายชนิดและหลายสกุลใน วงศ์หญ้า (วงศ์ Poaceae; เดิมคือวงศ์ Gramineae) วงศ์ย่อย Bambusoideae เป็นไม้ไม่ผลัดใบใน ขึ้นเป็นกอ ลำต้นเป็นปล้องๆ เช่น ไผ่จีน ("Arundinaria suberecta") ไผ่ป่า ("Bambusa arundinacea") ไผ่สีสุก ("Bambusa flexuosa" และ "Bambusa blumeana") ไผ่ไร่ ("Gigantochloa albociliata") ไผ่ดำ ("Phyllostachys nigra")
ผลผลิตจากไผ่ที่สำคัญคือ หน่อไม้ ซึ่งเป็นอาหารสำคัญของคนไทย นิยมทานกันมากในเกือบทุกภาคของประเทศไทย โดยเฉพาะภาคเหนือและอีสาน นอกจากนี้ไม้ไผ่ยังมีคุณสมบัติพิเศษทั้งด้านความแข็งแรงและยืดหยุ่นที่เหนือกว่าวัสดุสังเคราะห์หลายชนิด ดังนั้นจึงยังได้รับความนิยมในการทำเครื่องมือเครื่องใช้หลายประเภท ใช้ชะลอน้ำที่เข้าป่าชายเลน นั่งร้านก่อสร้างและบันได เป็นต้น
เผ่ากับเผ่าย่อยและสกุล.
ไผ่ทั่วโลกมีอยู่ประมาณ 3 เผ่า 15 เผ่าย่อย 1 เผ่าย่อยที่ "incertae sedis" 115 สกุล และมากกว่า 1,462 ชนิด
รายชื่อไผ่ของไทย.
ในประเทศไทยนั้น พบไผ่อยู่ 30 ชนิด ดังนี้
<templatestyles src="Col-begin/styles.css"/>
เจเรมี ฟริมโปง

เจเรมี อักเยกุม ฟริมโปง (เกิด 10 ธันวาคม ค.ศ. 2000) เป็นนักฟุตบอลชาวดัตช์ ปัจจุบันเล่นในตำแหน่งแบ็กขวาให้แก่ลิเวอร์พูล สโมสรในพรีเมียร์ลีก และทีมชาติเนเธอร์แลนด์ ฟริมโปงเป็นนักเตะที่ถูกขนานนามว่าเป็นหนึ่งในแบ็คขวาที่ดีที่สุด
กุลภัสสรณ์ เสณีตันติภากุล

กุลภัสสรณ์ เสณีตันติภากุล (เกิด 26 กรกฎาคม พ.ศ. 2532) ชื่อเล่น มะปราง เป็นนักแสดงและพิธีกรชาวไทย สังกัดสถานีวิทยุโทรทัศน์ไทยทีวีสีช่อง 3
ประวัติ.
กุลภัสสรณ์ ชื่อเดิม วิรากานต์ เสณีตันติกุล เกิดที่กรุงเทพมหานคร มีชื่อเล่นว่า มะปราง เกิด 26 กรกฎาคม 2532 จบการศึกษาระดับมัธยมศึกษาตอนปลายที่โรงเรียนหอวัง ระดับปริญญาตรีและระดับปริญญาโท คณะบริหารธุรกิจ สาขาการจัดการ มหาวิทยาลัยรังสิต
การทำงาน.
กุลภัสสรณ์เข้าสู่วงการจากการประกวดเวที Miss Hack ได้รับรางวัลชนะเลิศ ทำให้เธอได้เป็นหนึ่งในสมาชิกกลุ่มพาวเวอร์ทรี และได้เซ็นสัญญาเป็นนักแสดงในสังกัดช่อง 3 มีละครเรื่องแรกคือเรื่อง "เจ้าสาวบ้านไร่" เมื่อปี พ.ศ. 2549 รับบทเป็น นุสรา ก่อนที่จะมารู้จักกันในบทบาท ลำดวน ในละครเรื่อง "ทองเนื้อเก้า" และยังมีผลงานพิธีกรในปีนั้นอีกด้วย
จากนั้นเธอก็มีละครอย่างต่อเนื่องจนกระทั่งกลับมาเป็นที่พูดถึงในบทบาท น้ำ จากละครเรื่อง "ร้อยเล่ห์มารยา" เมื่อปี พ.ศ. 2563 และบทบาท เอี้ยง จากละครพีเรียดเรื่อง "ลายกินรี" ปี พ.ศ. 2565
ชีวิตส่วนตัว.
ปัจจุบันกุลภัสสรณ์ ได้เข้าพิธีวิวาห์กับ พ.ต.ต.ชร พรประกฤต เมื่อวันที่ 14 มีนาคม พ.ศ. 2565 และให้กำเนิดลูกชายคนแรกชื่อว่า เชน ณภัทรเกิดเมื่อวันที่ 29 มกราคม พ.ศ. 2567
ซาโวชเช

ซาโวชเช (;) เป็นหมู่บ้านในอำเภอบารานาวีชือ แคว้นแบรสต์ ประเทศเบลารุส โดยเป็นส่วนหนึ่งของเซลโซเวียตสตาโลวีชือ ในอดีตเคยเป็นส่วนหนึ่งของเซลโซเวียตเมียเจเญวีชือจนถึง ค.ศ. 2013
ประวัติ.
หมู่บ้านนี้เป็นที่ตั้งของฟาร์มและคฤหาสน์แมเนอร์ของตระกูลมิตส์กีแยวิตช์ และเป็นบ้านเกิดของอาดัม มิตส์กีแยวิตช์ หลังการแบ่งโปแลนด์ครั้งที่สามใน ค.ศ. 1795 พื้นที่นี้จึงกลายเป็นส่วนหนึ่งของจักรวรรดิรัสเซีย
ใน ค.ศ. 1806 ที่ดินนี้เป็นมรดกตกทอดของตระกูลสตือปูว์กอฟสกีและถูกรัฐบาลจักรวรรดิอายัดใน ค.ศ. 1831 เป็นบทลงโทษจากการที่ลุตส์ยัน สตือปูว์กอฟสกี มีส่วนในการก่อการกำเริบเดือนพฤศจิกายน จากนั้นในช่วง ค.ศ. 1918 ถึง 1939 หมู่บ้านนี้เป็นส่วนหนึ่งของสาธารณรัฐโปแลนด์ที่ 2 และมีการตั้งอนุสรณ์แด่มิตส์กีแยวิตช์ใน ค.ศ. 1927 ตัวเมเนอร์และพื้นที่โดยรอบสร้างขึ้นใหม่ใน ค.ศ. 1996
กีฬาแฟลกฟุตบอลในโอลิมปิกฤดูร้อน

กีฬาแฟลกฟุตบอล จะจัดแข่งขันในกีฬาโอลิมปิกฤดูร้อนเป็นครั้งแรกในโอลิมปิกฤดูร้อน 2028 โดยจะมีการแข่งขัน 2 รายการ สำหรับ ชาย 1 รายการและหญิง 1 รายการ แฟลกฟุตบอลเป็นรูปแบบหนึ่งของกีฬาอเมริกันฟุตบอล ซึ่งผู้เล่นจะดึงแถบผ้าที่ติดอยู่กับเอวผู้ถือลูกบอลให้หลุดออกจากเข็มขัดเพื่อหยุดเกม แทนที่จะเป็นการเข้าสกัด ก่อนหน้านี้แข่งขันกันในกีฬาเวิลด์เกมส์ 2022
ภูมิหลัง.
แฟลกฟุตบอล.
หลังจากที่อเมริกันฟุตบอลถูกยกเลิกในฐานะกีฬาโอลิมปิก IFAF ได้เริ่มพยายามที่จะเผยแพร่การแข่งขันแฟลกฟุตบอล ซึ่งเป็นกีฬาประเภทไม่ต้องสัมผัสกันซึ่งผู้เล่นจะดึงธงจากถือลูกบออลแทนการเข้าสกัด เนชันแนลฟุตบอลลีก (NFL) เริ่มผลักดันให้มีการแข่งขันกีฬาดังกล่าวในโอลิมปิกฤดูร้อน 2028 ซึ่งจัดขึ้นที่ ลอสแอนเจลิส, รัฐแคลิฟอร์เนีย เพื่อเป็นแนวทางในการปรับปรุงความนิยมระดับโลก ในปี ค.ศ. 2022 พวกเขาร่วมกันตั้งกลุ่ม "Vision28" เพื่อสนับสนุนให้บรรจุกีฬาชนิดนี้ไว้ในการแข่งขัน NFL และ IFAF ถือว่าแฟลกฟุตบอลเป็นทางเลือกแทนอเมริกันฟุตบอล เนื่องจากมีการสัมผัสที่จำกัด ต้นทุนต่ำ และเนื่องจากเล่นได้ทั้งชายและหญิง
ซูเปร์โกปาเดเอสปัญญา ฤดูกาล 2024

ซูเปร์โกปาเดเอสปัญญา ฤดูกาล 2024 เป็นครั้งที่ 40 ของซูเปร์โกปาเดเอสปัญญา ซึ่งเป็นการแข่งขันฟุตบอลประจำปีระหว่างสโมสรในระบบลีกฟุตบอลสเปนที่ประสบความสำเร็จในรายการใหญ่ในฤดูกาลก่อนหน้านี้ จัดการแข่งขันที่ประเทศซาอุดิอาระเบีย เนื่องด้วยข้อตกลงทางผู้สนับสนุนกับราชสหพันธ์ฟุตบอลสเปน
บาร์เซโลนา คือแชมป์เก่า.
การคัดเลือก.
ทีมที่ผ่านเข้ามาลงเล่นในการแข่งขันนี้ต้องมีคุณสมบัติในการชนะเลิศ และรองชนะเลิศลาลิกา ฤดูกาล 2022–23 และโกปาเดลเรย์ ฤดูกาล 2022–23.
ทีมที่ผ่านเข้ามาลงเล่น.
สี่ทีมต่อไปนี้ผ่านเข้าสู่การแข่งขันรายการนี้
นัด.
สายการแข่งขัน.
<onlyinclude></onlyinclude>
เกมท้าตาย

เกมท้าตาย (เกาหลี: )เป็นละครสตรีมมิงเกาหลีใต้เขียนบทและกำกับโดย ฮา บยองฮุน นำแสดงโดย ซอ อิน-กุก และ พัก โซ-ดัม สร้างจากเว็บโนเวลชื่อเดียวกัน ซึ่งมีการตีพิมพ์เป็นเว็บตูนด้วย
มีกำหนดฉายทางแอมะซอนไพรม์วิดีโอในวันที่15 ธันวาคม 2566 เป็นละครดั้งเดิมของ TVINGในบางภูมิภาคยกเว้นเกาหลีใต้และจีน
ซีรีส์นี้แบ่งออกเป็นสองส่วน:ส่วนที่ 1 เปิดตัวพร้อมสี่ตอนแรกในวันที่ 15 ธันวาคม พ.ศ. 2566 ในขณะที่ส่วนที่ 2 เผยแพร่พร้อมสี่ตอนที่เหลือในวันที่ 5 มกราคม พ.ศ. 2567 เวลา 12:00 น.(เวลามาตรฐานเกาหลี)
เรื่องย่อ.
ชเวอีแจ ชายหนุ่มผู้มุ่งมั่นที่จะประสบความสำเร็จในชีวิต เรียนจบแล้วหางานทำในบริษัทยักษ์ใหญ่อย่างมั่นคง เลี้ยงดู แม่ และแต่งงานกับคนรักอย่างอีจีซูแต่เขากลับต้องประสบเคราะห์ร้ายในทุกด้านบนเส้นทางชีวิตเมื่อต้องพบกับความล้มเหลวที่ถาโถม เขาจึงตัดสินใจการปลิดชีพตัวเอง ยมทูตจึงลงโทษอีแจให้กลับชาติมาเกิดใหม่ซ้ำแล้วซ้ำเล่าทั้งหมด 12 ครั้ง ใน 12 โดยใช้ชีวิตที่แตกต่างกัน โดยที่อีแจจะต้องพยายามเอาชีวิตรอดจากความตายที่กำลังจะเกิดขึ้น
 ชายผู้สูญเสียความตั้งใจที่จะมีชีวิตอยู่หลังจากล้มเหลวในการหางานซ้ำแล้วซ้ำเล่าเป็นเวลาเจ็ดปี
 สิ่งมีชีวิตลึกลับที่ประณามอีแจถึง 12 รอบแห่งความตายและการกลับชาติมาเกิดก่อนที่จะตกนรก
ลูกชายคนที่สองวัย 33 ปี และเป็นผู้สืบทอดจาก Taekang Group
 นักกีฬาเอ็กซ์ตรีมวัย 38 ปี
ผู้ให้บริการองค์กรลับวัย 35 ปีที่สามารถแก้ไขคำขอของลูกค้าได้
นักสู้ ศิลปะการต่อสู้แบบผสมผสานวัย 21 ปีผู้ใฝ่ฝันที่จะละทิ้งความฝันเนื่องจากสถานการณ์ของครอบครัวและถูกจำคุกด้วยเหตุผลบางประการ
นายแบบสุดหล่อวัย 24 ปีและเป็นนักเต้นหัวใจที่ดึงดูดความสนใจของทุกคนไม่ว่าจะไปที่ไหน
จิตรกรลึกลับวัย 34 ปีที่เกิดในครอบครัวธรรมดา
นักสืบวัย 42 ปีที่อยากเป็นตำรวจที่ยอดเยี่ยมเหมือนพ่อของเขา
ลูกชายคนแรกและซีอีโอของ Taekang Group
นักเขียนนวนิยายที่มีความสัมพันธ์กับ อีแจ ตั้งแต่ยังเป็นนักศึกษา
เพื่อนร่วมชั้นของ ฮยอกซู และคนอันธพาลในโรงเรียน
พ่อของ แท-วู และ จินแท และผู้ก่อตั้ง Taekang Group
นักสืบคดีฆาตกรรมและเป็นรุ่นน้องของ จีฮุน
มือขวาของ พัก แท-วู
การผลิต.
บทบาทของชเว อี-แจถูกเสนอให้กับคัง ฮา-นึล เป็นครั้งแรก
เมื่อวันที่ 13 มกราคม พ.ศ. 2566 ผู้กำกับฮา บยอง-ฮุนได้ประกาศว่าการผลิตอยู่ในขั้นตอนการคัดเลือกนักแสดงและการถ่ายทำครั้งสุดท้ายจะเริ่มเร็วที่สุดในเดือนกุมภาพันธ์และจะใช้เวลาประมาณหกเดือน
เมื่อวันที่ 8 กุมภาพันธ์ พ.ศ. 2566 ซอ อิน-กุกและพัก โซ-ดัมได้รับการยืนยันว่าเป็นนักแสดงหลักของซีรีส์นี้ เมื่อวันที่ 21 กุมภาพันธ์ JoyNews24รายงานว่านักแสดงได้อ่านบทฉบับเต็มในวันที่ 14 และซออินกุกเริ่มถ่ายทำในวันที่ 20 ซีรีส์ละครยังเป็นตัวแทนของการกลับมาของพัก โซ-ดัมหลังจากที่เธอพักไปสองปีเพื่อฟื้นตัวจาก มะเร็ง ต่อมไทรอยด์ 
เมื่อวันที่ 31 พฤษภาคม 2023 Dexter Studios ประกาศว่าพวกเขาจะร่วมสร้างVFXของซีรีส์ด้วยงบประมาณรวม₩3.3 ล้านวอน.